recursal/SuperWikiNEXT-32B huggingface dataset:
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Michael Crusafont Pairó
**Michael Crusafont Pairó** (natus Sabatelli, Hispania, 1910 — obiit *ibid*. 1983) fuit palaeontologus Catalanus qui ossa mammalium studuit.

Anno 1933 obtinuit Baccalaureum Artius Medicamentariarum in Universitate Barcinonense, etiam anno 1950 impetravit Baccalaureum Scientiae Naturalium in Universitate Matritense.

Anno 1961 uno consensu Professor Palaeontologiae in Universitate Ovetense electus est qua primus inter omnes eruditos hac scientia. Postea accepit munus Professoris Anthropologiae in Societate Iesu Barcinonis.

Maxima opera sua sunt *Los Vertebrados del Mioceno Continental de la cuenca del Vallés-Penedés* (1943, cum Josepho Fernández de Villalta), *El Mioceno Continental del Vallès y sus yacimientos de vertebrados* (1948, cum Josepho Fernández de Villalta), *El Burdigaliense continental de la cuenca del Vallès-Penedès* (1955, cum Josepho Fernández de Villalta e Iacobo Truyols), *Estudios Masterométricos en la evolución de los Fisípedos* (1957, cum Iacobo Truyols) atque *La Evolución* (1966, cum Beremundo Meléndez et Aemiliano Aguirre).

Anno 1969 constituit Institutum Provinciale Palaeontologiae, quod e 1983 Institutum Palaeontologiae Michael Crusafont nominatur.

Species praehistorici mammalis *Crusafontia* suum nomen feret.

Notae
-----

1. ↑  "Miquel Crusafont i Pairó, paleontólogo". *El País*. 8 Augusti 1983
2. ↑  Iacobus Truyols. "Miguel Crusafont Pairó". Universitas Granatensis
3. ↑  "Crusafontia amoae: Un nuevo mamífero fósil del Cretácico Inferior de Galve". Aragosaurus. 8 Iulii 2011
Wikidata Michael Cheraskov
Res apud Vicidata repertae:Michael Cheraskov: imagoMichael Cheraskov: imago
*Nativitas*: 25 Octobris 1733; Pereaslavia  
*Obitus*: 27 Septembris 1807; Moscua  
*Patria*: Imperium Russicum  

**Officium**

*Officium*: Rector of Moscow State University  
*Munus*: linguista, poëta, scriptor scaenicus, scriptor  
*Patronus*: Universitas Caesarea Mosquensis
**Familia**

*Genitores*: Matvey Kheraskov; Anna Drutskaya-Sokolinskaya  
*Coniunx*: Elizabeth V. Kheraskov  

**Memoria**

*Laurae*: Ordinis Sancti Vladimiri classis secunda, Ordinis Sanctae Annae classis prima  
*Sepultura*: Donskoe cemetery  

**Michael Matthaei filius Cheraskov** (Russice Михаил Матвеевич Херасков, tr. *Michael Matveevič Cheraskov*; 25 Octobris 1733 Pereaslaviae natus et 27 Septembris 1807 Moscuae mortuus) fuit poeta et scriptor atque dramaturgus Russicus aevi Illuminismi; sub regimine Catharinae II more classicismi omnium generum opera composuit. 

Magnum opus eius est poema epicum *Rossias* («Россиада», annis ab 1771 ad 1779 versu Alexandrino scriptum). Alterum Cheraskovi carmen epicum est *Vladimirus renatus* («Владимир возрожденный»), anno 1785 editum, de Russia a Vladimiro Magno baptizata; tertium et longissimum *Bachariana, vel Incognitus*, anno 1803 editum, trochaeo trium pedum cum clausula dactylica, quae carmina Russica popularia imitabatur, compositum.

Ab anno 1756 in Universitate Moscuensi favebat operi, ubi officia directoris (annis 1763–1770) et curatoris (annis 1778–1802) tenuit.

Notae
-----

1. ↑  Calendario Iuliano, scilicet 5 Novembris Gregoriano.
2. ↑  Calendario Iuliano, scilicet 9 Octobris Gregoriano.

Nexus externi
-------------

|  |  |
| --- | --- |
|  | **Lexica biographica:**  • Большая российская энциклопедия • Encyclopædia Britannica • Store norske leksikon |


|  |  |
| --- | --- |
|  | **Vicimedia Communia** plura habent quae ad **Michael Cheraskov** spectant. |
Wikidata Petrus Beyer
Res apud Vicidata repertae:Petrus Beyer: imagoPetrus Beyer: imago
*Nativitas*: 25 Decembris 1970; Ratingen  
*Patria*: Germania  

**Officium**

*Officium*: legatus Dietae Foederalis Germaniae, legatus Dietae Foederalis Germaniae, legatus Dietae Foederalis Germaniae, Representative of the Parliamentary Assembly of the Council of Europe, legatus Dietae Foederalis Germaniae  
*Munus*: politicus, Causidicus, international forum participant  

**Consociatio**

*Factio*: Christiana Democratica Unio Germaniae  
*Religio*: Ecclesia Catholica Romana
**Familia**

*Coniunx*: unknown value  
*Proles*: unknown value, unknown value  

Petrus Beyer anno 2013.
**Petrus** (Theodisce *Peter*) **Beyer** (natus in oppido Ratingen die 25 Decembris 1970) est rerum politicarum peritus Germanicus factionis CDU.

Vita
----

Postquam scholam anno 1991 finivit et militavit, Beyer Dusseldorpii atque Bonnae iurisprudentiae studebat. Anno 1999 causidicus admissus est. Annis 2000 et 2001 etiam apud Universitatem Virginiae studebat. Duos liberos habet.

Cursus honorum
--------------

Beyer, qui ab anno 1996 sodalis Factionis Christianae Democraticae est, anno 2009 primo legatus ad Dietam Foederalem Germaniae electus est atque anno 2013 iterum legatus parlamenti creatus est et mandatum etiam post electionem anni2017 habitam tenuit.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Petrum Bayer** spectant. |

* Biographia apud paginam Dietae Foederalis Germaniae
* Pagina personalis
Wikidata Petrus Betancur
Res apud Vicidata repertae:Petrus Betancur: imagoPetrus Betancur: imago
*Nativitas*: 21 Martii 1626; Vilaflor  
*Obitus*: 25 Aprilis 1667; Antigua Guatemala  
*Patria*: Hispania  

**Officium**

*Munus*: Missionarius, clericus  

**Consociatio**

*Religio*: Ecclesia Catholica Romana
**Memoria**

Sanctus, sanctus catholicus (*feriae die* 24 Aprilis)
**Petrus Betancur**, qui nomen religiosum adsumpsit *Petrus de S. Iosepho* hodieque a credentibus *Sanctus Frater Petrus* nuncupatur (natus die 21 Martii 1626 in Vilaflor insulae Nivariae Canariarum; mortuus 1667 in Antigua Guatimaliae) fuit missionarius Christianus in Guatimalia, factum in 1980 et beatus Ioannes Paulus II in divos 2002. Ideo consideratum est quod prior Sancti Canariae Insulae. Dies festus est 24 Aprilis.

Notae
-----

1. 1 2  Biografía de San Pedro de San José de Betancur

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Petrum Betancur** spectant. |
Wikidata Yolanda (imperatrix)
Res apud Vicidata repertae:
*Nativitas*: 1175;   
*Obitus*: 1219; Constantinopolis mediaevalis  

**Officium**

*Officium*: Imperator  
*Munus*: politicus  

**Familia**

*Genitores*: Balduinus V; Margarita I  
*Coniunx*: Petrus  
*Proles*: Philip II, Marquis of Namur, Robert of Courtenay, Henry II of Namur, Baldwin II of Constantinople, Margaret, Marchioness of Namur, Elisabeth of Courtenay, Yolanda de Courtenay, Marie de Courtenay, Inés de Courtenay, Eleonor of Courtenay  
*Familia*: House of Flanders
**Insignia heraldica**

Yolanda (imperatrix): insigneYolanda (imperatrix): insigne
**Yolanda** (nata anno circiter 1175; Constantinopoli mortua die 24 aut 26 Augusti 1219), filia Balduini V comitis Hanoniensis uxorisque suae Margaritae comitissae Flandrensis et soror imperatorum Balduini et Henrici, fuit ab anno 1212 marchionissa Namucensis et ab anno 1217 imperatrix Latina quae ipsa (marito Petro de Cortiniaco anno 1217 a despota Epirota Theodoro Comneno Duca capto) imperavit. Yolanda anno 1219 mortua filius natu alter Robertus imperator electus est.

Petrus de Cortiniaco e Yolanda decem vel plures liberi genuit, scilicet:

* Margarita, fratris Henrici successor in marchionatu Namurcensi
* Philippus, matris successor in marchionatu Namurcensi
* Elisabetha
* Yolanda quae Andrea II regi Hungariae nupsit
* Robertus, matris successor in imperio
* Agnes quae Galfrido de Villa Harduini principi Achaeae nupsit
* Maria quae Theodoro Lascari imperatori Nicaeensi nupsit
* Alienora quae Philippo de Monteforti domino Tyrensi nupsit
* Henricus, fratris Philippi successor in marchionatu Namucensi
* Balduinus, patre mortuo natus, imperator futurus

Nexus externi
-------------

* "Yolande de Flandre" e *Medieval Lands* (situs a Carolo Cawley elaboratus apud FMG)

Imperatores Latini

|  |  |
| --- | --- |
|  |  |
| Balduinus I 1204 • Henricus 1206 • Petrus 1216 • Yolanda 1217 • Robertus 1221 • Balduinus II 1228–1261 cum collega Ioannes Brenensis 1229–1237
*Index Imperatorum Latinorum • Imperium Latinum**Capsae cognatae:* Imperatores Constantinopolitani • Imperatores Trapezuntini |
|  |
Wikidata Yoshihito
Res apud Vicidata repertae:Yoshihito: imagoYoshihito: imagoYoshihito: subscriptioYoshihito: subscriptio
*Nativitas*: 31 Augusti 1879; Akasaka Estate  
*Obitus*: 25 Decembris 1926; Hayama Imperial Villa  
*Patria*: Empire of Japan, Iaponia  

**Officium**

*Officium*: Imperator Iaponensis, Crown Prince of Japan, heir apparent  
*Munus*: politicus, miles, Monarcha, nobilis  

**Consociatio**

*Religio*: Sintoismus
**Familia**

*Genitores*: Meidius; Yanagiwara Naruko  
*Coniunx*: Empress Teimei  
*Proles*: Hirohitus, Yasuhito, Prince Chichibu, Nobuhito, Prince Takamatsu, Takahito, Prince Mikasa  
*Familia*: Domus imperatoriae Iaponiae
**Memoria**

*Laurae*: Ordinis Velleris Aurei eques, Ordo Aquilae Nigrae, Ordo Aquilae Albae, Ordo Sancti Andreae, Grand Cordon of the Supreme Order of the Chrysanthemum, Collar of the Supreme Order of the Chrysanthemum, Order of the Rising Sun with Paulownia Flowers, 1st class, Order of the Golden Kite, Order of the Sacred Treasure, Ordo Periscelidis, Ordo Velleris Aurei, Ordo Supremus Sanctae Annuntiationis, Order of Saints Maurice and Lazarus, Order of the Crown of Italy, Ordo Elephantis, Ordo Regius Seraphinorum, Ordo Sancti Olai, Ordo Sancti Huberti, Ordo Salvatoris, Order of George I, Order of the Royal House of Chakri, Ordo Alexandri Nevensis  
*Sepultura*: Musashi Imperial Graveyard  

**Insignia heraldica**

Yoshihito: insigneYoshihito: insigne
Ritus conorazationis Imperatoris Taisho apud Palatium Imperatorium Kyoto.
Imperator Taisho in tunica Ordinis Periscelidis anno 1912.
Mausoleum *Tama-no-misasagi* Imperatoris Taisho, in Tokio.
**Yoshihito**, imperator ***Taishō*** post mortem appellatus (Iaponice: 大正天皇, 嘉仁) (natus 31 Augusti 1879; mortuus 25 Decembris 1926) fuit imperator Iaponicus ab anno 1912 usque ad mortem. Fuit imperatoris Meidii Ianagivarae Naruco filius. Ab anno 1921 ad annum 1926, Hirohito, filius suus regens erat ad Imperatoris morbi auxillum dandum.

Et 1367 poëmata Sinice antique creando peritus; inter eas poema quae Byōdō-in laudet est. Et linguam Coreanam studire voluit ad amicitia inter genters.

Notae
-----

1. ↑  Nomen "magna iustitia" significat.
2. ↑
3. ↑  Maxia in quantitate in historia familiae Imperatoris.

Imperatores Iaponiae (1868-)

|  |  |
| --- | --- |
|  |  |
| Mutsuhito (imperator *Meiji*) 1867 • Yoshihito (imperator *Taishō*) 1912 • Hirohito (imperator *Shōwa*) 1926 • Akihito (imperator *Heisei*) 1989 • Naruhito (imperator *Reiwa*) 2019
明治天皇 • 大正天皇 • 昭和天皇 • 明仁 • 徳仁
*Opus geopoliticum • Duces civitatum Asiaticarum hodiernarum • Index imperatorum Iaponensium**Capsae cognatae:* Primi ministri Iaponiae |
|  |
Telposiz, *Mons Nidi Ventorum*, Voipelis sedes
**Voipel** (in lingua Komiensi Войпель) est deus Komiensis, de quo multa discrepantia narrantur. In fontibus scriptis semel memoratur; nam Simon metropolita Moscuensis in epistola ad Permiam Maiorem anno 1501 scripta *Voipeli idolo orare et inferias facere* interdicit.

Gentilicii mores testantur Voipelem Jenis filium et Iomae maleficae fratrem esse. Voipel de morbis et armis inimicorum avertendis vocatur. *Voi pel* nomen, in lingua Komiensi *auris noctis*, de auditu eius acerrimo dicitur; sed etymologia non satis firma est.

Voipel etiam deus ventorum et praecipue Boreae est; silentium amat et venatores in silva a strepitu nimio abstinere debent, ne procella nivosa a Voipele missa eos obruat. Cum segetes spicas concipiunt, feminae vestes tacite colluere debent, liberi autem fustulis puerilibus stridere prohibenrur, ne Boreas fruges gelu perdat. Fortasse et nomen dei de *voi töl, ventus septentrionalis*, derivatum est,

Sedes Voipelis Telposiz, *Ventorum Nidi Mons*, putatur, de cuius cacumine saepe venti frigidi et pluviosi fiant; si mortalis in Telposiz ascendere temptaverit, a *Schua* (qui est Voipelis nomen?) gelu occidetur. 

Quamvis multa de Voipele ut de deo masculo narrantur, interdum dicitur idolum eius quattuor facies muliebribus habuisse; nomina Telpoziz montis Neneticum et Mansiense *Idolum Femina* (*Nė Chėchė*) et *Mons Idoli Feminae* (*Nė Pupyg Nër* ) sunt.

Fontes
------

* *Петрухин В.Я*. Мифы финно-угров. М.:Астрель: АСТ:Транзиткнига, 2005. C.198−201. ISBN 5-17-019005-0 ISBN 5-271-06472-7 ISBN 5-9578-1667-1 **(Russice)**
* Mythologia Komiensis. Voipel. **(Russice)**
Dorothea Bär anno 2014
**Dorothea Bär** (nata die 19 Aprilis 1978 Bambergae) rerum politicarum perita Theodisca et sodalis factionis CSU est.

Iuventus et munus
-----------------

Anno 1999 Bär testimonium maturitatis accepit ac Monachii ac Berolini rebus publicis studebat. Anno 2005 diploma accepit. Tum diurnaria in stationibus diversis radiophonicis operam dedit.

Familia
-------

Bär viro nupsit et duas filias et unum filium habet.

Cursus honorum
--------------

Bär anno 1992 ad Unionem Iuvenilem accessit atque anno 1994 ad CSU factionem. Annis 2001 - 2003 praeses Consociationum Studiosorum Christianorum Democraticorum (RCDS) Bavariae fuit et annis 2003 - 2007 praeses vicaria Unionis Iuvenilis Bavariae, anno 2008 Unionis Iuvenilis totius Germaniae. Ab anno 2009 secretaria generalis vicaria factionis CSU est. Anno 2002 primo legata ad Dietam Foederalem Germaniae electa est, anno 2005 pauca suffragia ei defecerunt, ut iterum eligeretur. Sed iam die 23 Novembris 2005 pro Gunthero Beckstein, qui mandatum deposuit, legata suffecta est. Anno 2009 iterum electa est. Nunc est perita fractionis familiarum, seniorum, feminarum atque iuventutis. Et anno 2013 legata ad parlamentum electa est

Nexus externi
-------------

* Pagina personalis (lingua Theodisca)
* Curriculum vitae in Pagina Fractionis CDU/CSU Dietae Foederalis Germaniae (lingua Theodisca)

Notae
-----

1. ↑  *Dorothee Bär zum dritten Mal Mutter.* In: *Main-Post*, 21. August 2012.
2. ↑  Biographia in pagina Dietae Foederalis Germaniae (lingua Theodisca)
3. ↑  www.bundeswahlleiter.de
Wikidata Gangra
Res apud Vicidata repertae:
*Civitas*: Turcia  
*Locus*: 40°36′0″N 33°37′0″E  
*Numerus incolarum*: 96 025  
*Zona horaria*: UTC+2  
Situs interretialis  

**Gestio**

*Procuratio superior*: Germanicopolis (provincia)  

**Tabula aut despectus**

Gangra: situsGangra: situs
**Gangra** (Turcice: Çankırı) vel etiam **Germanicopolis** (Graece: Γερμανικόπολις) vel **Germanopolis** est oppidum in Turcia hodierna situm.

Despectus in oppidum
Volventibus annis Hetthaei, Persae, Graeci, Parthi, Graeci Pontici, Galatici, Romani atque Byzantini et demum Turci oppidum habebant.

Gangra fuit sedes regni Deiotari Philadelphi, dicti filii Castoris. Post mortem eius anno 65 a.C. oppidum provinciae Romanae Galatiae additum est. Situs antiqui oppidi fuit in colle prope civitatem hodiernam, temporibus Romanis autem oppidum in praesentem locum translocatum est. In honore Germanici aut fortasse Claudii imperatoris Romani civitas Germanicopolis transnominata est, quod nomen usque ad dominatum Caracallae duxit.

Imperio Romano Christianizato sedes episcopalis Paphlagoniae factum est. Hypatius, qui ab ecclesiis Orthodoxis sanctus putatur, ibi episcopus factus est. Reversus e Primo Concilio Nicaeno (325) a sectatoribus Arianismi necatus est.

Nexus externi
-------------

|  |  |
| --- | --- |
|  | **Situs geographici et historici:** *Locus*: 40°36′0″N 33°37′0″E • *OpenStreetMap* • *GeoNames* • *Digital Atlas of the Roman Empire* • Encyclopædia Britannica |
*Hygrotechuis conformis* (Gerroidea: Gerridae) hymenoptero mortuo vescitur.

---

**Animalia** — Arthropoda

Classis : Insecta   
Ordo : Hemiptera   
Subordo : Heteroptera   
Infraordo : **Gerromorpha**   
Popov, 1971  
   
Subdivisiones: SuperfamiliesGerroidea  

Hebroidea  

Hydrometroidea  

Mesovelioidea

**Gerromorpha** sunt infraordo insectorum ordinis Hemipterorum. Quae arthropoda, heteroptera vera vel exemplaria appellata, semiaquata sunt, vel litus habitant. Ochteroidea (infraordinis Nepomorphorum, stirps multo provecta,) etiam in litore inveniuntur, cum gerromorpha super superficiem aquae circumcurrentia saepissime videantur, intentione superficiali cruribusque aquam repellentibus levata. Inter gerromorpha notissima sunt gerridae.

Systematica
-----------

Octo familiae plerumque in bis binas superfamilias digeruntur: duae superfamiliae minores vel monotypicae sunt stirpes basales; duae superfamiliae maiores cladum provectiorem una constituunt. Phylogenetica superfamiliarum familiarumque gerromorphorum sequentia est:

* Mesovelioidea
	+ Madeoveliidae (aliquando in Mesoveliidas digestae)
	+ Mesoveliidae
* Hebroidea
	+ Hebridae (subfamilia Hyrcaninae familia bona haberi potest, quia superfamilia aliter est monotypica)
* Hydrometroidea
	+ Paraphrynoveliidae
	+ Hydrometridae
	+ Macroveliidae
* Gerroidea
	+ Hermatobatidae
	+ Gerridae
	+ Veliidae

Notae
-----

1. ↑  Thirumalai 1971.
2. ↑  Tree of Life 2005.
3. ↑  Tree of Life 1995.

Bibliographia
-------------

* Thirumalai, G. "Checklist of Gerromorpha (Hemiptera: Heteroptera) of India." Zoological Survey of India. PDF.
* Tree of Life Web Project. 1995. "Gerromorpha: Water striders, water measurers, velvet water bugs, and water treaders." Editio 1 Ianuarii 1995.
* Tree of Life Web Project. 2005. "Heteroptera: True bugs." Editio 1 Ianuarii 2005.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Gerromorpha** spectant. |

|  |  |
| --- | --- |
|  | Vide **"Gerromorpha"** apud **Vicispecies**. |

|  |  |
| --- | --- |
|  | **Situs scientifici:**  • ITIS • NCBI • WoRMS: Marine Species • Fossilworks |
Fig. I: Corpus sanctum in malo navis
**Corpus sanctum** vel **ignis Sancti Erasmi** est decarricatio electrica luminosaque quae ab ionizatione aëris efficitur. Species plasmatis est.

De phaenomeno
-------------

Fulget veneto-candide, nonnumquam velut ignis. Exemplum notissimum, ut patet in Fig.I, est phaenomenum quod saepe accidat in malis navium procellosis maris navigantium. Explicatio physica autem facile obtenta: cum naves sub tempestatis nubibus electronum plenis navigent, tensio electrica inter mali acumen et nubium basem valde auget ideoque aeris ionizationem inducat. Propterea in nonnullis linguis *ignis Sancti Erasmi* vocatur, quoniam notum est Erasmum patronum sanctum nautarum esse. Olim, in Graecia antiqua, apparentia corporis sancti visa est ut omen: solum, **Helena** vocatur, omen malum; dupliciter, **Pollux et Castor** vocatur et omen bonum esse interpretabatur.

Loci
----

Opinio est Caesarem corporis sancti phaenomenum vidisse cum magna tempestas castra exercitus destruxerit ut in capite 47 libris *De Bello Africo* legitur:

*Per id tempus fere Caesaris exercitui res accidit incredibilis auditu. Namque vergiliarum signo confecto circiter vigilia secunda noctis nimbus cum saxea grandine subito est exortus ingens.(...)Itaque subito imbre grandineque consecuta gravatis pondere tentoriis aquarumque vi subrutis deiectisque, nocte intempesta ignibus exstinctis, rebus quae ad victum pertinent omnibus corruptis per castra passim vagabantur scutisque capita contegebant.*
Sequentis lineis Caesar describit id quod corporis sancti phaenomenum esse videtur:

*Eadem nocte V legionis pilorum acumina sua sponte **arserunt**.*
Plinius maior etiam de corporis sancti phaenomeno in libro suo *Naturalis Historia* scripsit, sicut legitur in libro secundo, cap. 101:

 *Existunt stellae et in mari terrisque. vidi nocturnis militum vigiliis inhaerere pilis pro vallo fulgorem effigie ea; et antennis navigantium aliisque navium partibus ceu vocali quodam sono insistunt, ut volucres sedem ex sede mutantes, graves, cum solitariae venere, mergentesque navigia et, si in carinae ima deciderint, exurentes, geminae autem salutares et prosperi cursus nuntiae, quarum adventu fugari diram illam ac minacem appellatamque **Helenam** ferunt et ob id **Polluci** ac **Castori** id numen adsignant eosque in mari invocant. hominum quoque capita vespertinis magno praesagio circumfulgent. omnia incerta ratione et in naturae maiestate abdita.*
Nexus interni
-------------

* Ignis fatuus

Nexus externi
-------------

* The Fire of St. Elmo (anglice scriptum)

Notae
-----

1. ↑  De Bello Africo
2. ↑  C. PLINII SECVNDI OPERA
Schema oculi: corpus vitreum in medio.
**Corpus vitreum** est umor gelatinosus tralucidusque inter retinam et lentem oculi situs, qui in parte posteriore oculi fibris tenuibus retinae adhaeret. Corpus vitreum paene totum (99%) constat ex aqua, quae acido hyaluronico et collageni fibris reticulatis textum gelatinosum fit. Corpus vitreum extrorsum visui manifestum non est. 

Corpus vitreum cum aetate aquatius fit, coartatumque partim aut totum a retina laxari potest. Quod eventum ablatio corporis vitrei appellatur. Interdum insensibile est, sed saepe hominem sollicitudine afficit. Nihilo minus visui nocere non solet, nisi forte retinam findat aut evellat. In ablatione singula velut purgamenta mobilia spatium videndi transvehi solent. Purgamenta visum vexantia efficiuntur, cum sacculus corporis vitrei a capite nervi optici laxatur, quo facto in eo loco densatiuncula similis circulo fit. Etiam fieri potest, ut in margine spatii videndi emicet lux, quae fit ex trepidatione retinae, unde corpus vitreum paulatim solvitur.

Bibliographia
-------------

* Sebag, Jerry (1989) *The Vitreous – Structure, Function, and Pathobiology.* Springer.
* Talvensaari, Kirsti & Uusitalo, Marita (2015) Lasiaisirtauma — liikkuvia roskia ja salamointia silmässä ('Ablatio corporis vitrei — purgamenta mobilia et fulgurationes in oculo'). *Duodecim* 131 (24): 2363-2366.

Nexus externi
-------------

* de oculi partibus
*Pandorea jasminoides*

---

**Plantae** — Angiospermae

Eudicotyledones   
Asteridae   
Ordo : Lamiales   
Familia : Bignoniaceae   
Tribus : Tecomeae   
Genus : ***Pandorea***   
Spach  
   
Subdivisiones: SpeciesVide commentarium.

***Pandorea*** est genus sex specierum lianarum lignearum et scandentium vel repentium familiae Bignoniacearum, in regione Malesia, Australia, et Nova Caledonia endemicarum. Appellatur genus ex Pandora, dea in mythologia Graeca. *Pandoreae* latissime excultae, praecipue pro floribus speciosis, sunt *P. jasminoides,* et *P. pandorana,* species Australianae. Omnes *Pandoreae* sunt plantae subtropicae vel tropicae.

Species delectae
----------------

* *Pandorea baileyana* (Maiden & R.T.Baker) Steenis
* *Pandorea jasminoides* (Lindl.) K.Schum.
* *Pandorea nervosa* Steenis
* *Pandorea pandorana* (Andrews) Steenis
* *Pandorea pandorana subsp. austrocaledonica* (Bureau) P.S.Green

Notae
-----

1. ↑  "*Pandorea*". *Australian Plant Name Index (APNI), IBIS database*. Centre for Plant Biodiversity Research, Australian Government, Canberra .

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Pandoream*** spectant. |

|  |  |
| --- | --- |
|  | Vide **"Pandorea"** apud **Vicispecies**. |
**Corpus Cultus Cybelae Attidisque** (abbreviatum CCCA) est opus septem voluminibus a Batavo historico M.J. Vermaseren perfectum, in quo omnia monumenta ad cultum Cybelae Attidisque pertinentia recensentur : non tantum inscriptiones Graecae et Latinae transcribuntur sed etiam signa et sculpturae describuntur, situs et deformationes templorum, dummodo nota sint, indicantur. Praeterea opus plurimis tabulis photographicis illustratur. Materia per regiones geographicas imperii Romani sic digesta est :

I Asia Minor
II Graecia atque insulae
III Italia : Latium
IV Italia : aliae provinciae.
V Aegyptus, Africa, Hispania, Gallia et Britannia
VI Germania, Raetia, Noricum, Pannonia, Dalmatia, Macedonia, Thracia, Moesia, Dacia, Regnum Bospori, Colchis, Scythia et Sarmatia.
VII Musea et collectiones privatae.
Haec volumina inter annos 1977-1989 Lugduni Batavorum edita sunt et volumen quinquagesimum seriei *Etudes préliminaires aux religions orientales dans l'Empire romain* (ISBN 90-04-05399-9) constituunt.

Si vis plura legere
-------------------

* Maarten Jozef Vermaseren, *Corpus Cultus Cybelae Attidisque*, Brill, 1997 ;
**Gnaeus Papirius Carbo** (natus saeculo 2 a.C.n. mortuus post annum 102 a.C.n.) fuit senator Romanus qui consulatum anno 113 a.C.n. gessit..

Gens
----

Fuit filius Gaii Papirii Carbonis praetoris anni 168 a.C.n. et frater Gaii Papirii Carbonis consulis anni 120 a.C.n. fuit. Filius Gnaeus Papirius Carbo dux factionis Popularium atque annis 85, 84 atque 82 a.C.n. consulatum gessit.

Cursus honorum
--------------

Anno 116 a.C.n. praetor erat et deinde propraetor Asiae fuit. Anno 113 a.C.n. una cum Gaio Caecilio Metello Caprario consulatum adeptus est. Tum foedus cum Cimbris fregit atque ab eis Noreiae devictus est. Itaque a Marco Antonio consule anni 99 a.C.n. accusatus est. An absolutus sit vel propter damnationem imminentem sua manu mortuus sit, ignoramus.

Bibliographia
-------------

* Fridericus Münzer: *Papirius 37).* In: *Paulys Realencyclopädie der classischen Altertumswissenschaft* (RE). Band XVIII,3, Stuttgart 1949, Sp. 1022–1024.
* Petrus C. Nadig, "[I 8] P. Carbo, Cn." in *Der Neue Pauly* vol. 9 (Stutgardiae: Metzler, 2000. ISBN 3-476-01479-7) col. 290.

Notae
-----

1. ↑  Strabo, *Geographica* V.1.8
2. ↑  Marcus Tullius Cicero, *Epistulae ad familiares* IX 21,3

|  |  |  |
| --- | --- | --- |
| Antecessores: **Manius Acilius Balbus et Gaius Porcius Cato**  |  **Consul** 113 a.C.n.cumGaio Caecilio Metello Caprario | Successores: **Lucius Calpurnius Piso Caesoninus et Marcus Livius Drusus**  |
Wikidata Brigantium (Austria)
Res apud Vicidata repertae:Brigantium (Austria): insigneBrigantium (Austria): insigne
*Civitas*: Austria  
*Locus*: 47°30′18″N 9°44′57″E  
*Numerus incolarum*: 29 806  
*Zona horaria*: UTC+1, UTC+2  
Situs interretialis  
*Nomen officiale*: Bregenz
**Gestio**

*Praefectus*: Michael Ritsch  
*Procuratio superior*: Bregenz District  

**Geographia**

*Superficies*: 29.5 chiliometrum quadratum  
*Territoria finitima*: Harde, Lauterach, Kennelbach, Lochau, Langen bei Bregenz, Buch  

**Coniunctiones urbium**

*Urbes gemellae*: Acco, Bangor  

**Tabula aut despectus**

Brigantium (Austria): situsBrigantium (Austria): situs
Imago urbis Brigantii, Portus et Aedifica monstrans
*Vide etiam paginas discretivas* Brigantium et Brigantia.
**Brigantium** sive **Brigantia** (alia nomina: *Bregantia*) (Theodisce *Bregenz*) urbs Rhaetica, nunc Austriae ad litora Lacus Brigantini situm. Caput Cisarulanae est.

Historia
--------

|  |  |
| --- | --- |
|  | Verba quae insequuntur vicificanda sunt ut rationibus qualitatis et Latinitatis propositis obtemperent. Quaesumus ut paginam emendes. |

Brigantium conditum circa CD anni ante Christum natum a Celtos. Nomen oppidi ertat **Brigantion** ut Strabo narrat.

Romani Brigantionem expugnabant anno XV a.C.n. Brigantium nunc urbs et castellum magnum portusque erat. Praefectus numeri barcariorum in Brigantio sedebat. In Notitia Dignitatum scriptum: *XXXV. Dux Raetiae. Sub dispositione viri spectabilis ducis provinciae Raetiae primae et secundae:... Praefectus numeri barbaricariorum, Confluentibus sive Brecantia.* A.D. CCCLXXVII Gratianus Caesar Brigantium visitabat.

A.D. CMLXXXIII Sanctus Gebhardus natus Brigantio castello, filius Ulrici ducis.

Geographia
----------

Brigantium inter lacum et montes situs est. Sunt montes Pfaenderius et Mons Sancti Gebhardi. Ibi fluvius Aha Brigantina Lacum Bodamicum influit.

Romanorum temporibus Brigantium nodus viae erat. Via Decia ab Terioli ad Brigantium venibat et via erat ad Cambodunum urbem.

Notae
-----

1. ↑  Pertsch, Erich: *Langenscheidts Großes Schulwörterbuch Lateinisch-Deutsch*, Berolini et Monaci 1983, ISBN 3-468-07202-3, p. 1326
2. ↑  (Il mondo antico, moderno e novissimo ... Antonio Chiusole · 1722 apud *Google Books*)

Nexus interni
-------------

* Rubus bregutiensis
* Iter per Lacum Larium

Nexus externi
-------------

|  |  |
| --- | --- |
|  | **Situs geographici et historici:** *Locus*: 47°30′18″N 9°44′57″E • *OpenStreetMap* • *GeoNames* • Thesaurus Getty • *Facebook Places* • Commentatio Theodisce, Francogallice, Italice apud *Lexicon historicum Helveticum* • Store norske Lexikon • Treccani • Большая российская энциклопедия • Encyclopædia Britannica |

* Situs publicus

Urbes Austriae

|  |  |
| --- | --- |
|  |  |
| Anisia · Brigantium · Campitemplum · Cetium · Clagenfurtum · Comagenis · Ferreum Castrum · Graecia · Lentia · Ovilava · Pons Aeni · Salisburgum · Veldidena · Vindobona |
|  |
Wikidata Gnaeus Papirius Carbo
Res apud Vicidata repertae:
*Nativitas*: 129 a.C.n.; Roma antiqua  
*Obitus*: 82 a.C.n.; Lilibaeum  
*Patria*: Roma antiqua  

**Officium**

*Officium*: Tribunus plebis, Senator Romanus, consul  
*Munus*: politicus Romanus, miles Romanus  

**Familia**

*Genitores*: Gnaeus Papirius Carbo; unknown value  
*Familia*: Papirii Carbones
**Gnaeus Papirius Carbo** (natus circa annum 135 a.C.n. mortuus anno 82 a.C.n. Lilybaeum) vir publicus Romanus fuit.

Gens
----

Pater eius eiusdem nominis anno 113 a.C.n. ad consulatum pervenit, avunculus Gaius Papirius Carbo anno 120 a.C.n. frater eius Gaius Papirius Carbo anno 81 a.C.n. praeturam adeptus est.

Cursus honorum
--------------

Anno 92 a.C.n. tribunus plebis et ad factionem Popularum vergens Gaio Claudio Pulchre consule seditionis accusatus est. Tum lege de re nummaria tulit. Quod fautor Gaii Marii erat, a Sulla persecutus est, sed anno 87 a.C.n. cum aliis Romam expugnavit. Annis 85 et 84 a.C.n. Lucius Cornelius Cinna eum collegam consulatus fecit. Tum Carbo pugnam contra Sullam paravit, qui ex oriente rediturus erat. Anno 82 tertio consul erat, nunc cum Gaio Mario Minore, filio Gaii Marii. Post pugnas vario eventu factas Carbo in Africam fugiebat. Captus a Gnaeo Pompeio atque Lilybaeo supplicio affectus est.

Bibliographia
-------------

* Carolus Ludovicus Elvers, "[I 9] P. Carbo, Cn." in *Der Neue Pauly* vol. 9 (Stutgardiae: Metzler, 2000. ISBN 3-476-01479-7) col. 290.

Notae
-----

1. ↑  Marcus Tullius Cicero, *de legibus* III 42
2. ↑  Gaius Plinius Secundus, *Historia naturalis* XXXIII 24
3. ↑  Appianus Alexandrinus, *Bella civilia* I 286-449; Titus Livius, *Periochae* LXXX; LXXXVII-LXXXVIII

|  |  |  |
| --- | --- | --- |
| Antecessores: **Lucius Cornelius Cinna II et Gaius Marius VII**  |  **Consul** 85 a.C.n.cumLucio Cornelio Cinna III | Successores: **Lucius Cornelius Cinna IV et Gnaeus Papirius Carbo II**  |


|  |  |  |
| --- | --- | --- |
| Antecessores: **Lucius Cornelius Cinna III et Gnaeus Papirius Carbo**  |  **Consul** 84 a.C.n.cumLucio Cornelio Cinna III | Successores: **Lucius Cornelius Scipio Asiaticus et Gaius Norbanus**  |


|  |  |  |
| --- | --- | --- |
| Antecessores: **Lucius Cornelius Scipio Asiaticus et Gaius Norbanus**  |  **Consul** 82 a.C.n.cumGaio Mario Minore | Successores: **Gnaeus Cornelius Dolabella et Marcus Tullius Decula**  |
**Gnaeus Genucius M.f. Augurinus** (nescimus, quando natus sit, mortuus est anno 396 a.C.n.) vir publicus Romanus saeculi quinti et quarti a.C.n. fuit.

Cursus honorum
--------------

Genucius anno 399 a.C.n. tribunus militum consulari potestate electus est. Collegae eius Lucius Atilius L.f. Priscus, Marcus Pomponius L.f. Rufus, Gaius Duilius K.f. Longus, Marcus Veturius Ti.f. Crassus Cicurinus, Volero Publilius P.f. Philo fuerunt. Eo anno propter aestatem gravem et pestilentem libri Sybillini ex senatus consulto consulti sunt atque "*Duumuiri sacris faciundis, lectisternio tunc primum in urbe Romana facto, per dies octo Apollinem Latonamque et Dianam, Herculem, Mercurium atque Neptunum tribus quam amplissime tum apparari poterat stratis lectis placavere.*" Interim tria bella in unum collata sunt - in Veios, Faliscos atque in Capenam. 

Anno 396 iterum electus est. Cum eo Publius Licinius P.f. Calvus Esquilinus, Publius Maelius Sp. f. Capitolinus, Quintus Manlius A.f. Vulso Capitolinus, Lucius Titinius L.f. Pansa Saccus, Lucius Atilius L.f. Priscus tribuni militum fuerunt. Titinius et Genucius milites in Faliscos atque Capenates duxerunt:
"*... dum bellum maiore animo gerunt quam consilio, praecipitavere se in insidias. Genucius morte honesta temeritatem luens ante signa inter primores cecidit; Titinius in editum tumulum ex multa trepidatione militibus collectis aciem restituit; nec se tamen aequo loco hosti commisit. Plus ignominiae erat quam cladis acceptum, quae prope in cladem ingentem vertit; tantum inde terroris non Romae modo, quo multiplex fama peruenerat, sed in castris quoque fuit ad Veios. Aegre ibi miles retentus a fuga est cum pervasisset castra rumor ducibus exercituque caeso victorem Capenatem ac Faliscum Etruriaeque omnem iuventutem haud procul inde abesse.*"

Notae
-----

1. ↑  Titus Livius, ab urbe condita, V 13
2. ↑  loc. cit. §9
3. ↑  op.cit. V 18,1-6
4. ↑  op. cit. V 18,8-10
**Gnaeus Cornelius Scipio Calvus** (natus saeculo 3 a.C.n. mortuus anno 211 a.C.n.) vir consularis Romanus fuit.

Familia
-------

Pater eius Lucius Cornelius Scipio anno 259 a.C.n. consul fuit, frater Publius Cornelius L.f. Scipio anno 218 a.C.n. eodem magistratu fungebatur. Et filii summum magistratum adepti sunt: Publius Cornelius Cn.f. Scipio Nasica anno 191 a.C.n. consulatum gessit atque Gnaeus Cornelius Cn.f. Scipio Hispallus anno 176 consul mortuus est.

Cursus honorum
--------------

### De consulatu

Calvus anno 222 una cum Marco Claudio Marcello consulatum gessit. Consules illius anni Mediolanum, caput Insubrum, vi ceperunt. Tunc demum omnes gentes Celticae Galliam Cisalpinam incolentes Romanis sese in fidem dederunt atque hic annus finis fuit belli Gallici.

### De militia in Hispania

Anno 218, ineunte secundo bello Punico, Gnaeus fratrem Publium comitatus est, qui tunc consul contra Carthaginienses in Hispaniam missus erat. Postquam Massiliam appulerunt atque Hannibalem Rhodanum flumen iam transire compertum habuere, Publius fratrem exercitui in Hispaniam iter facienti praefecit, ipse vero in Italiam redire properavit, Hannibali obviam iturus. Paucis mensibus eodem anno Gnaeus civitates et gentes inter Hiberum flumen et montes Pyrenaeos sitas, quas ex itinere Hannibal sive persuadendo sibi conciliarat sive vi subegerat atque Hannoni custodiendas tradiderat, in potestatem suam redegit. Quin etiam Hannonem imperatorem Carthaginiensium atque ducem Illergetorum Indibilem acie vicit et captivos fecit. Simul impedimentis militum qui Hannibalem in Italiam secuti erant ibi relictis potitus est. Quibus factis Tarracone hiemavit.

Anno 217 a.C.n. navarchum Hasdrubalis Himilconem ad ostium Hiberi fluminis navali proelio vicit. Tunc Romani maris domini fuere atque frater Publius cum viginti navibus longis Roma advenit : ambo fratres, ut initio belli decretum erat, 'bellum Hispanicum' simul gesturi erant. Hiberum flumen transiere, classe praeter litus exercitum comitante. Usque ad Saguntum progressi sunt ubi per fraudem obsides quos Carthaginienses pignus fidei a gentibus Hispaniae acceperant, reciperare atque propinquis reddere potuerunt.

Postea una cum fratre feliciter contra hostes per plures annos pugnavit donec anno 211 primo frater deinde ipse Gnaeus ab hostibus victus et necatus est : etenim in turrim confugit cui Poeni ignem iniecerunt ita ut Gnaeus vivus combustus sit. Publius Cornelius Scipio Africanus eius successor imperator Romanorum in Hipania factus est.

Bibliographia
-------------

* Carolus-Ludovicus Elvers, "C. Scipio Calvus, Gn. [I 77]" in *Der Neue Pauly* vol. 3 (Stutgardiae: Metzler, 1997. ISBN 3-476-01473-8) col. 184.

Notae
-----

1. ↑  Polybius II 34,1
2. ↑  Pol. III,49.
3. ↑  Polybius III 76,6; Titus Livius, *Ab urbe condita*, XXI 60, 1-9.
4. ↑  Polybius III,96.
5. ↑  Polybius III,97.
6. ↑  Titus Livius, op.cit. XXV, 34-36
7. ↑  Appianus, *Iber*. XIV-XVI.

|  |  |  |
| --- | --- | --- |
| Antecessores: **Gaius Flaminius C.f. et Publius Furius Sp.f. Philus**  |  **Consul** 222 a.C.n.cumMarco Claudio Marcello | Successores: **Publius Cornelius Cn.f. Scipio Asina et Marcus Minucius C.f. Rufus**  |
-4 (corrigenda) *Latinitas huius paginae corrigenda est. Si potes, corrige vel rescribe. Vide {{latinitas}}.*

***Gangnam Style*** (*Modus Gangnam*) est carmen rapiani Coreani PSY anno 2012. Thema carminis vicus urbis Seuli Gangnam. Toto orbe carmen laudatum est propter quandam novitatem expressionis. In pellicula musicae, PSY optentus vultum severum interim saltatit jocose, saltatio uti simulat equitatum. Hanc pelliculam iam super 1,000,000,000 hominum spectaverunt..

Verbi principalia carminis "Oppan Gangnam Style", vel "Oppa est modi Gangnam." "Oppa" verbum coreanum quod "magnum fratrem" significat. Quoque significare potest appellationem amicalem hominum veteris quam appellant mulieres.

Psy qui clarus iam erat in Corea Gangnam Style fecit. Suo cantu recipiebantur decies centies milliesmi quingentesimi visus sex menses et audiebantur. Multi fecerunt parodias pro Gangnam Style. Multi amabant suum musicum videonem quod ipsum ridiculum erat. Quamquam cantus erat in lingua Coreana et non-coreani multi non intellegebant lyricum, multum decies centies miliesmi quingentesimi amabant rhytmus et musicum videonem. Gangnam Style factus est ut divites castigarent homines. Gangnam dives oppidum in Respublica Coreana est similis Beverly Hill in U.S. In suo musico videoni, multi clari comici ad plus risuum egressi sunt. Facere ridiculissimum videonnem adiuverunt et boni amicissimi ad Psy sunt. Ob Gangnam Style, Psy dollaris decies centena luctratus est. Psy dicit se non scivisse musicum videonem se clarum facturum. Psy clarus iam erat in Corea, sed non clarus satis erat ut peregrinaretur per mundum. Psy primus Coreanus est qui consecutus est secondum in ‘Billboard Chart’. Psy nuptus est et natus triginta annos est, sed musicus video narrat magni momenti non esse speciem, sed audentiam et mentis rectitudinem. Psy novum musicum videonem nomine ‘Gentleman’ demisit et hoc cantu recipiebantur duo centies milliesmi visus septem dies et audiebantur. ‘Gentleman’ quoque ridiculum musicum videonem est. Suo musicum videonem recipient centies milliesmi quingentesimi visus!

Nexus interni
-------------

* K-pop
Stemma Domitiorum qui Neronis imperatoris maiores fuere.**Gnaeus Domitius Ahenobarbus** (natus saeculo 2 a.C.n. mortuus circa annum 104 a.C.n.) vir publicus Romanus fuit.

Gens
----

Pater eius Gnaeus Domitius Ahenobarbus consul anni 162 a.C.n. erat. Filius alter Gnaeus Domitius Ahenobarbus anno 96 a.C.n. alter Lucius Domitius Ahenobarbus 94 a.C.n. consul erat.

Cursus honorum
--------------

Domitius annis 129 - 126 a.C.n. *legatus pro praetore* proconsulis Asiae Manii Aquillii erat. Postquam in patriam rediit, iurisconsultus Samiorum in iudicio repetundarum fuit. Anno 125 praetor et anno 122 una cum Gaio Fannio Strabone consul erat. In Gallia australi contra Allobroges, anno 121 proconsul una cum successore Quinto Fabio Maximo Allobroges atque Avernos ad confluentem Sorgae et Rhodani vicit. Ad usque annum 118 a.C.n. in Gallia Narbonensi mansit, omnem provinciam ut pacaret et Viam Domitiam sterneret ; deinde Romae de his civitatibus triumphavit. Anno 115 a.C.n. una cum Lucio Caecilio Metello Dalmatico censor fuit. Censores XXXII senatores e senatu expulerunt et ludos theatrales sumptuosiores prohibuerunt. Ad mortem circa annum 104 a.C.n. pontifex erat.

Bibliographia
-------------

* Carolus-Ludovicus Elvers, "[I 3] D. Ahenobarbus, Cn." in *Der Neue Pauly* vol. 3 (Stutgardiae: Metzler, 1997. ISBN 3-476-01473-8) col. 751.

Notae
-----

1. ↑  Strabo IV.1.11 et 2.3
2. ↑  Velleius Paterculus, *Historia Romana* II 10,2

|  |  |  |
| --- | --- | --- |
| Antecessores: **Titus Quinctius Flamininus et Quintus Caecilius Metellus Balearicus**  |  **Consul** 122 a.C.n.cumGaio Fannio Strabone | Successores: **Quintus Fabius Maximus Allobrogicus et Lucius Opimius**  |
---

**Plantae** — Angiospermae

Eudicotyledones   
Asteridae   
Ordo : Lamiales   
Familia : Bignoniaceae   
Genus : *Pandorea*   
Species : ***P. jasminoides***   
*Pandorea jasminoides*   
(Lindl.) K.Schum.  

***Pandorea jasminoides*** est species lianae ligneae scandentisque familiae Bignoniacearum, in Nova Cambria Australi et Terra Reginae Australiae endemica. Planta in zonis USDA 9 et 10 crescit. Facile germinatur, dicotyledonibus bilobis. Flores colore sunt magentii ad albos, saepe re tubaeforme fuscatore, et odorem fragrantem odoris *Jasminorum* similem producunt. Legumina sunt magna et acuta, seminibus papyraceis plena.

Legumina

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Pandoream jasminoidem*** spectant. |

|  |  |
| --- | --- |
|  | Vide **"Pandorea jasminoides"** apud **Vicispecies**. |

* "Pandorea jasminoides". *Australian Plant Name Index (APNI), IBIS database*. Centre for Plant Biodiversity Research, Australian Government
* Nickel, E. *Pandorea jasminoides* a good coverage vine. *San Francisco Chronicle* 8 Novembris 2009.
Depictio personae quae Agathoclem repraesentare dicitur; Musei Vaticani, Sala dei Busti
**Agathocles** (Ἀγαθοκλῆς *Agathoklḗs*; \* 361 a.C.n. aut 360 a.C.n. Thermis, hodie Thermae Himerenses in Sicilia; mortuus autem 289 a.C.n. Syracusis) ex anno 316 a.C.n. fuit Syracusanorum tyrannus atque ex anno 305/304 a.C.n. etiam rex appellatus est. Cum munere militiae iuveni ex aetate functus esset fautor factionis democraticae dictae ad rem publicam accedit. Paucis annis postquam imperator designatus est rerum potitus Punicis bellum intulit eosque acerrima pugna devicit. Quo factum est ut totius fere partis Siciliae a Graecis habitatae necnon Calabriae partis dominium adeptus est. Pace cum Punicis facta titulum regis sibi vindicavit. Cum diu studuisset quomodo Graeciam magnam omnem imperio suo subiceret hoc incepto dissensionibus inter familiares exortis prohibitus est. Quo defuncto inimici eius re publica potiti sunt.

Fontes
------

Qui nobis res gestas Agathoclis acurratissime tradiderit auctor est Diodorus Siculus cum materiam in libris XIX-XXI historiae suae tractat. Hac relatione eum tractatum Timaei Tauromenii hodie deperditum secutum esse constat, qui acerbissmus inimicus Agathoclis fuisse fertur. Praeterea eum etiam opere Duris Samii necnon Callii Syracusani nactum esse videtur, qui accept pecunia encomium Agathoclis scripsisse putatur. Denique verismiliter etiam quodam opere Antandris fratris Agathocli usus est.

Nexus externi
-------------


|  |  |
| --- | --- |
|  | Lege Ἀγαθοκλῆς ὀ Συρακούσιος ("Agathocles Syracusanus") apud Vicipaediam lingua Graeca antiqua scriptam |
Logotypus Age of Empires, seriei lusoriae.
**Age of Empires III: Age of Discovery** (Latine *Aetas Imperiorum III: Aetas Inveniendi*), est ludus computatralis genere ludorum strategicorum ab *Ensemble Studios* anno 2005 creatus. Lusor exercitus Belli Colonizationis Europeae Americarum ad pugnam ducit et civitatem prosperam facit, sed multi et varii modi ludendi sunt (qui vult etiam loca ludi creare potest).

De civitatibus
--------------

Maximae civitates quibus lusor uti potest Hispania (dux est Isabella I), Anglia (Elizabetha I), Francogallia (Napoleo), Lusitania (Henricus Navigator), Nederlandia (Mauritius Nassoviae), Russia (Ioannes Formidabilis), Germania (Fridericus II) et imperio Ottomanico (Soleimanus Magnificus) sunt, sed nonnumquam lusor uti potest Ordine Fratrum Hospitalis Sancti Ioannis Hierosolymitani, militibus conducticiis Ioannis Black et Civitatibus Foederatis Americae. Etiam nonnulli populi Indi Americani sunt, exempli gratia Azteci Iroquesiique.

Nexus interni
-------------

* *Age of Empires* ("Aetas Imperiorum")
* *Age of Empires II: The Age of Kings* ("Aetas Imperiorum III: Aetas Regum")
* *Age of Mythology* ("Aetas Mythologiae")

Nexus externi
-------------

* Wiki de serie lusoria. **(Anglice)**
*Vide etiam paginam discretivam:* Terra

Terra et aqua inter se in Tellure.
**Terra** seu **tellus** (-uris, *f.*) est regio firma in plurimis corporibus caelestibus, sicut planetis, satellitibus, et ceteris. Contrarium terrae est mare, et a superficie telluris caelum.

"Terra" etiam politice definita esse potest, sicut Germania, Francogallica, Britannica, et cetera. Apud Livium invenimus "terra Gallia" et "terra Italia"; apud Horatium "tellus Iubae", quod terra Numidia est; apud Vergilium "tellus Gnosia", secundum Stowasser.

Orbis terrarum Tellure cum terra australi "nondum cognita".
Terra in Cratere *Gusev* Marte.
Terra australis erat continens quae sub certo tempore in parte australi Terrae planetae esse putabatur, sed numquam inveniebatur. Solum mare ibi erat et continentes Antarctica et Australia quae multo minus sunt quam terra australis esse putabatur.

Nexus interni
-------------

* Caelum
* Gaea
* Immobile
* Mare
* Mons
* Terra Foederalis Germaniae
* Tellus/Terra (planeta)
* Terra/Tellus (dea)

  

 Eget haec commentatio nexum Wikidata. Quem adde si potes.
Wikidata Pangasinan
Res apud Vicidata repertae:Pangasinan: insignePangasinan: insignePangasinan: vexillumPangasinan: vexillum
province of the Philippines  
*Civitas*: Philippinae  
*Locus*: 15°55′0″N 120°20′0″E  
*Nomen officiale*: Province of Pangasinan  
Situs interretialis
**Fines**

*Procuratio superior*: Regio Ilocana  
*Territoria finitima*: Zambales, Benguet, La Union, Nueva Ecija
**Forma**

*Area*: 5 451.01 chiliometrum quadratum  
*Caput*: Lingayen  
*Subdivisiones*: Alaminos, Dagupan, San Carlos, Urdaneta, Agno, Aguilar, Alcala, Anda, Asingan, Balungao, Bani, Basista, Bautista, Bayambang, Binalonan, Binmaley, Bolinao, Bugallon, Burgos, Calasiao, Dasol, Infanta, Labrador, Laoac, Lingayen, Mabini, Malasiqui, Manaoag, Mangaldan, Mangatarem, Mapandan, Natividad, Pozorrubio, Rosales, San Fabian, San Jacinto, San Manuel, San Nicolas, San Quintin, Santa Barbara, Santa Maria, Santo Tomas, Sison, Sual, Tayug, Umingan, Urbiztondo, Villasis
**Gestio**

*Praefectus*: Amado Espino III  

**Vita**

*Incolae*: 3 163 190  
*Zona horaria*: UTC+8  

**Tabula aut despectus**

Pangasinan: situsPangasinan: situs
**Pangasinan** est provincia Philippinarum. Nomen significat 'ubi sal factus est'. Caput est urbs Lingayen. Incolarum fuerunt 2,956,726 anno 2015. Martin de Goiti coloniam deduxit anno 1571. Hic anno 1574 e Manila fugit invasitque pirata Limahong quem Hispanus Iohanne Salcedo expulit anno 1575. Provincia pangasinensis deductione administrativaque coepit anno 1580, Lingayen capite.

Geographia
----------

Provincia Pangasinan est politice divisa in 44 municipia et 4 urbes.

### Urbes

Ubi haec provincia sita est.
* Alaminos
* Dagupan
* Sancti Carolus
* Urdaneta

### Municipia

* Agno
* Aguilar
* Alcala
* Anda
* Asingan
* Balungao
* Bani
* Basista
* Bautista
* Bayambang
* Binalonan
* Binmaley
* Bolinao
* Bugallon
* Burgos
* Calasiao
* Dasol
* Infanta
* Labrador
* Laoac
* Lingayen - caput
* Mabini
* Malasiqui
* Manaoag
* Mangaldan
* Mangatarem
* Mapandan
* Natividad
* Pozorrubio
* Rosales
* Sancti Fabian
* Sancti Jacinto
* Sancti Manuel
* Sancti Nicolaus
* Sancti Quintinum
* Sancta Barbara
* Sancta Maria
* Sancto Tomas
* Sison
* Sual
* Tayug
* Umingan
* Urbiztondo
* Villasis

Pinacotheca
-----------

* Forum provincialisForum provincialis
* Industria salisIndustria salis
* Locus visendus Hundred IslandsLocus visendus Hundred Islands

Bibliotheca
-----------

* Situs interretialis dicionis provincialis pangasinensi